東張西望｜譚輝智未等主持問完問題就答 被指答得勁hea兼冇heart
《中年好聲音2》的亞軍譚輝智即將舉行個人音樂會，在音樂會前他先推出新歌，今日（23日）《東張西望》率先去探班亦讓觀眾試聽新歌。主持鄧凱文訪問譚輝智時說到他終於有首支個人單曲，譚輝智回應時說：「係啊，終於等到啦！等到花兒也謝了啦！」但就被略嫌有點不禮貌。
除此之外，譚輝智被鄧凱文問到：「你知唔知張老師話呢，你啱啱畀我哋拍嗰陣係你唱得最好嘅一次喎，係唔係因為你感受到我哋《東張西望》對你嘅愛？」但譚輝智在鄧凱文未問完，問到「感受到我哋……」就直接回答：「係啊！」令人感到他回答得十分「hea」，還未聽清主持問什麼就回答。
之後他續說：「係啊，有愛，同有些少壓力，支cam隊到好埋嘛！」這一下他就被網民指目光呆滯：「回應得勁hea囉！畀小小Heart得唔得？」